KOMISIJOS REGLAMENTAS (EB) Nr. 117/2008
2008 m. sausio 28 d.
iš dalies keičiantis Tarybos reglamentą (EB) Nr. 329/2007 dėl ribojančių priemonių Korėjos Liaudies Demokratinei Respublikai
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 329/2007 (1), ypač į jo 13 straipsnio a ir b punktus,
kadangi:
(1)
Pagal Reglamento (EB) Nr. 329/2007 2 straipsnį to reglamento I priede turėtų būti išvardytos prekės ir technologijos, įskaitant programinę įrangą, kurių pardavimas, tiekimas, perdavimas ar eksportas į Korėjos Liaudies Demokratinę Respubliką arba Šiaurės Korėją pagal kompetentingo Jungtinių Tautų Sankcijų komiteto arba JT Saugumo Tarybos apibrėžtis yra draudžiamas.
(2)
2006 m. spalio 14 d. priėmusi Rezoliuciją 1718 Jungtinių Tautų Saugumo Taryba nustatė, kad JT dokumentuose S/2006/814 ir S/2006/815 išvardytos prekės ir technologijos turėtų būti uždraustos. 2006 m. lapkričio 1 d. kompetentingas Sankcijų komitetas nustatė, kad JT dokumente S/2006/853 išvardytos prekės ir technologijos taip pat turėtų būti uždraustos.
(3)
Tačiau pagal Reglamento (EB) Nr. 329/2007 2 straipsnį į I priedą neturėtų būti įtrauktos prekės ir technologijos, nurodytos Europos Sąjungos bendrajame karinės įrangos sąraše (2).
(4)
Taikymui palengvinti Reglamento (EB) Nr. 329/2007 I priede turėtų būti nurodytos prekės ir technologijos, kurioms taikomas draudimas atsižvelgiant į Tarybos reglamento (EB) Nr. 1334/2000, nustatančio Bendrijos dvejopo naudojimo objektų ir technologijų eksporto kontrolės režimą (3), I priedą.
(5)
Bulgarija, Austrija ir Švedija paprašė įtraukti šalių tinklavietes, kuriose nurodytos kompetentingos valdžios institucijos, į Reglamento (EB) Nr. 329/2007 II priede pateiktą sąrašą, o Estija ir Vengrija paprašė pataisyti jų tinklavietes,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 329/2007 I priedas pakeičiamas šio reglamento I priedo tekstu.
2. Reglamento (EB) Nr. 329/2007 II priedas pakeičiamas šio reglamento II priedo tekstu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. sausio 28 d.